Document ID: 31991R1958

ΚΑΝΟΝΙΣΜΟΣ ( ΕΟΚ ) αριθ . 1958/91 ΤΗΣ ΕΠΙΤΡΟΠΗΣ της 21ης Ιουνίου 1991 που τροποποιεί τον κανονισμό ( ΕΟΚ ) αριθ . 1871/87 σχετικά με τη θέσπιση λεπτομερών κανόνων για την εφαρμογή του κανονισμού ( ΕΟΚ ) αριθ . 4028/86 του Συμβουλίου όσον αφορά προγράμματα ενθάρρυνσης της πειραματικής αλιείας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας ( 1 ), όπως τροποποιήθηκε από τον κανονισμό ( ΕΟΚ ) αριθ . 3944/90 ( 2 ), και ιδίως το άρθρο 15 παράγραφος 2 και το άρθρο 16 παράγραφος 2,
Εκτιμώντας :
ότι ο κανονισμός ( ΕΟΚ ) αριθ . 1871/87 ( 3 ) προβλέπει λεπτομερείς κανόνες για την εφαρμογή του τίτλου V του κανονισμού ( ΕΟΚ ) αριθ . 4028/86 σχετικά με την πειραματική αλιεία -
ότι η ενθάρρυνση της πειραματικής αλιείας αποσκοπεί στο να παράσχει νέες πληροφορίες όσον αφορά τις αλιευτικές μεθόδους ή τα αλιευτικά εργαλεία ή την αλιευτική ζώνη ή τα αλιευτικά είδη με σκοπό να εκτιμηθεί η δυνατότητα εκμετάλλευσης μιας τακτικής, μακροπρόθεσμης εκμετάλλευσης των αλιευτικών πόρων -
ότι η μετατροπή του εν λόγω τίτλου V η οποία πραγματοποιήθηκε με την πρόσφατη τροποποίηση του κανονισμού ( ΕΟΚ ) αριθ . 4028/86, καθιστά απαραίτητη την τροποποίηση του κανονισμού ( ΕΟΚ ) αριθ . 1871/87 -
ότι οι αιτήσεις για τη χορήγηση κοινοτικής ενίσχυσης θα πρέπει να υποβάλλονται μέσω των αρμοδίων αρχών του ενδιαφερομένου κράτους μέλους - ότι οι εν λόγω αρχές θα πρέπει να εξετάζουν τις αιτήσεις με σκοπό να κοινοποιήσουν τη γνώμη τους στην Επιτροπή -
ότι η Επιτροπή θα πρέπει να έχει πρόσβαση σε επαρκή στοιχεία που θα της παράσχουν τη δυνατότητα να αποφασίσει επί της ουσίας του ζητήματος -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής των Δομών της Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 1871/87 τροποποιείται ως εξής :
1 . Οι παράγραφοι 2 και 3 του άρθρου 2 αντικαθίστανται από το ακόλουθο κείμενο :
"2. Το μέρος Α του παραρτήματος ΙΙ υποβάλλεται στην Επιτροπή εις διπλούν . Το μέρος Β φυλάσσεται από τις αρμόδιες εθνικές αρχές του ενδιαφερομένου κράτους μέλους .
3 . Το εν λόγω κράτος μέλος εξετάζει τα στοιχεία που περιλαμβάνονται στο μέρος Β του παραρτήματος ΙΙ και κοινοποιεί στην Επιτροπή το πόρισμα της εν λόγω εξέτασης σύμφωνα με την παράγραφο 1 του μέρους Α του παραρτήματος ΙΙ . Παράλληλα διευκρινίζει τα κριτήρια που εφαρμόζονται για την επιλογή των σχεδίων καθώς και για την έγκριση της χρηματοδοτικής συμμετοχής του, όπως ορίζεται στην παράγραφο 13 του μέρους Α του παραρτήματος ΙΙ .
4 . Οι αιτήσεις που αναφέρονται στην παράγραφο 1 καταχωρούνται την ημερομηνία παραλαβής τους από την Επιτροπή ."
2.Τα παραρτήματα ΙΙ, ΙΙΙ και IV αντικαθίστανται σύμφωνα με το παράρτημα του παρόντος κανονισμού . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 21 Ιουνίου 1991 .

Labels: 2
5
6